《山阴故事》
唐代·徐夤

坦腹夫君不可逢，千年犹在播英风。红鹅化鹤青天远，

彩笔成龙绿水空。爱竹只应怜直节，书裙多是为奇童。

吹笙缑岭登山后，东注清流岂有穷。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。